Vladimir Putin, vești cruciale din China. Ce se va întâmpla pe frontul din Harkov
- Cristian Raducanu
- 17 mai 2024, 16:48
Liderul de la Kremlin Vladimir Putin a comentat obiectivul forțelor armate ruse de a captura capitala regională Harkov, al doilea cel mai mare oraș din Ucraina. Harkov a fost capturat de armata rusă în urma ofensivei agresive lansată în urmă cu o săptămână.
Vladimir Putin vorbește despre ofensiva agresivă din Harkov
Vladimir Putin a declarat că, în obiectivele generale ale Operațiunii Speciale de Eliberare a Ucrainei nu este inclusă și capturarea orașului ucrainean Harkov. Pe de altă parte, cel mai longeviv președinte rus din era post-sovietică a reluat ideea unei „zone-tampon”, care să pună la adăpost zonele deja capturate, în special regiunile localizate la frontiera vestică a Federației, de eventualele bombardamente ale forțelor aeriene ucrainene.
Declarațiile președintelui Vladimir Putin au fost făcute în marja vizitei liderului rus în China. Putin se află într-o vizită oficială la Beijing unde s-a întâlnit cu omologul și „prietenul” său, Xi Jinping. În aceeași conferință liderul de la Kremlin a precizat că situația în care se află locuitorii din Harkov a fost cauzată tot de ucraineni, care au continuat să atace obiectivele civile din zonele de frontieră.
„Este vina ucrainenilor”
„Cu privire la ceea ce se întâmplă în direcția Harkov, asta este, de asemenea, vina lor. (a ucrainenilor, n.r.). Deoarece au bombardat și continuă, din păcate, să bombardeze cartierele rezidențiale din zonele ruse de frontieră. Inclusiv Belgorod.
Acolo mor civili. Este evident. (Ucrainenii) trag direct în centrul orașului, spre zonele rezidențiale. Și am spus public că, dacă situația continuă, vom fi forțați să creăm o zonă de securitate. O zonă-tampon. Și asta facem acum.", a comentat Vladimir Putin.
Vladimir Putin a obținut mai multe rezultate în ultimele 7 zile
La câteva zile de startul ofensivei de săptămâna trecută, serviciul de comunicare ucrainean a anunțat că situația din regiunea Harkov este sub control. Într-un discurs adresat națiunii, președintele Volodimir Zelenski a recunoscut că trupele lui Vladimir Putin au spart linia frontului și au pătruns până la 10 kilometri în interior.
Una din analizelele recente indică faptul că Vladimir Putin a câștigat mai mult teren în ultima săptămână decât în ultimul an și jumătate, potrivit Antena 3.